โดนตะปูตำ แผลไม่ลึกมากแต่ตะปูสนิม ตอนนี้ลูกอายุ9ขวบ11เดือนต้องไปฉีดยาอีกไหม
สวัสดีค่ะ หากในสมัยเด็กทารกและเด็กเล็ก ลูกได้รับวัคซีนครบตามกำหนดอายุ (ในเด็กเล็กจะวัคซีนรวมป้องกัน คอตีบ ไอกรน บาดทะยักและอื่นๆ ) ก็จะได้รับวัคซีนบาดทะยักไปล่าสุดที่ช่วงอายุ 4-6 ปี ดังนั้น เมื่อเกิดบาดแผลจากการโดนตะปูตำในครั้งนี้ ก็ยังไม่จำต้องฉีดวัคซีนกระตุ้นอีกค่ะ เพราะระดับภูมิคุ้มกันยังคงสูงเพียงพอในการป้องกันการเกิดโรคได้แต่หากในสมัยเด็กทารกและเด็กเล็ก ได้รับวัคซีนไม่ครบ หรือไม่มีประวัติการได้วัคซีนที่ชัดเจน ก็ควรไปฉีดวัคซีนค่ะ โดยอาจต้องฉีดให้ครบ 3 เข็มตามกำหนดนัดค่ะสำหรับบาดแผลที่โดนตะปูตำ ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน ต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ แต่หากแผลเกิดบวมแดงอักเสบ ก็ควรไปพบแพทย์เพื่อรักษาค่ะ